google/wiki40b huggingface dataset:
Megastar

Ehitus 

Tallinki uue kiire parvlaeva ehitus algas 4. augustil 2015 ja kiil pandi 9. veebruaril 2016. 1. juulil 2016  toimus nimepanekutseremoonia, laev sai nime Megastar ristiemalt Tarja Halonenilt. Laev veesati 15. juulil.

Tehnilised andmed 

Megastari jõuallikaks on kolm 12-silindrilist Wärtsilä 12V50DF ja kaks 6-silindrilist Wärtsilä 6L50DF neljataktilist generaatorit. Laeva masinad suudavad töötada diiselkütusega, kuid peamise kütusena on kavandatud kasutada maagaasi, mida veeldatud kujul tarnib AS Eesti Gaas. Gaasi kasutamise korral väheneb nii vääveldioksiidi kui ka lämmastikoksiidide sisaldus laeva heitgaasides.
Veeldatud gaasi säilitatakse kahes 300 m³ mahutavusega krüotehnilises tankis, mis asuvad laevakeres allpool peatekki. Laeva jõuallikas on diiselelektriline, mis tähendab, et mehaaniliselt ühendatud kaksikvõllide asemel moodustavad peamasinad elektrijaama, mis toodab elektrit kõigile elektritarbijaile, alates käituritest kuni kajutiteni. Selline lahendus võimaldab masinaid käivitada ja seisata energiavajaduses sõltuvalt ning sääste sellega kütust. Megastari kiirus on 27 sõlme.
L'Abidjanaise

"L'Abidjanaise" on Elevandiluuranniku hümn.
Hümn võeti kasutusele pärast riigi iseseisvumist 1960. aastal.
Eesti Maa

Eesti Maa oli aastatel 1992–1996 ilmunud Eestimaa Talupidajate Keskliidu ajaleht.
Ajalehte andis välja OÜ Farmers' Voice. Lehe vastutav väljaandja oli Ülo Russak.
Eesti Maa eelkäijaks oli ajaleht Kodumaa.
Filosoofiline analüüs

Filosoofiline analüüs (inglise philosophical analysis) on mõistete, uskumuste, seisukohtade ja teooriate uurimine nende komponentide (varjatud) eelduste ja neist tulenevate järelduste selgitamise teel.
Nullaarne tehe

Nullaarne tehe on tehe aarsusega 0.
Nullaarne algebraline tehe hulgal A fikseerib hulga A mingi elemendi.
Näiteks rühmades ja monoidides võib ühikelemendi võtmist vaadelda nullaarse tehtena. Kõik täisarvud (või ratsionaalarvud või kompleksarvud, moodustavad liitmise suhtes rühma, mille ühikelemendiks on 0. Kõik naturaalarvud moodustavad liitmise suhtes monoidi, mille ühikelemendiks on 0. Kõik positiivsed ratsionaalarvud (või kõik positiivsed ratsionaalarvud) moodustavad korrutamise suhtes rühma, mille ühikelemendiks on 1.
Peep Seppik

Peep Seppik (26. jaanuar 1942 Tallinn – 19. aprill 1994 Jõhvi) oli eesti näitleja ja muusik.
Ta lõpetas Tallinna Riikliku Konservatooriumi lavakunstikateedri 1965. aastal (2. lend). Töötas aastatel 1965–1970 näitlejana Noorsooteatris. Hiljem oli orkestrant.
Hugues de Bourbon (Naundorff)

Hugues-Charles-Guy de Bourbon (sündinud 29. detsembril 1974 Saint-Germain-en Laye's) on naundorffistliku perekonna pea.
Ta elab Tours'i lähedal Fondettes'is ja on töötanud haruldaste raamatute kaupluses.
Erinevalt oma isast ei taotle ta Prantsusmaa kuninga trooni ja Charles XIII nime, millele tal õigus oleks.
Marika

Marika on naisenimi.
Nimi on levinud Tšehhis, Slovakkias, Poolas, Kreekas, Rootsis, Soomes ja Eestis.
1. jaanuari 2018 seisuga oli Eestis eesnimi Marika 3172 naisel. Marika on Eestis populaarsuselt 39. naisenimi. Kõige populaarsem oli eesnimi Marika vanuserühmas 50–54, kus neid oli 10 000 elaniku kohta 70,25 ning Saare maakonnas, kus neid on 10 000 elaniku kohta 30,94. Marika oli keskmiselt 50 aasta vanune (mediaanvanus oli 52). 
Rootsis oli 31. detsembril 2009 6664 isikut eesnimega Marika või Marica, neist 4151 oli see esimene eesnimi.
Võrkla hiiemägi

Võrkla hiiemägi on hiiemägi Virumaal Viru-Nigula kihelkonna Võrkla külas.
6ix9ine

Daniel Hernandez (tuntud ka kui 6ix9ine või Tekashi69; sündinud 8. mail 1996) on Ameerika räppar ja veebikuulsus. 
Ta sai tuntuks tänu omapärasele välimusele, väga agressiivsele räppimisstiilile ja vastuolulisele taustale.
Räppar hakkas kuulsust koguma 2017. aasta lõpus, kui tuli välja tema esimene singel “Gummo”. Tema esimene album “Day69” debüteeris 4. kohal Billboard 200 albumite kategoorias.
Praegu viibib räppar vanglas, kus ta ootab kohtumõistmist. Teda süüdistatakse mitmes kuriteos, sealhulgas vägistamises ja jõukudega seotud kuritegudes. Ei ole välistatud, et Tekashi69 saab eluaegse vanglakaristuse.

Lapsepõlv

Daniel Hernandez sündis 8. mail 1996 Bushwickis Brooklynis New Yorgis. Tema 1. isa on Mehhiko ja 2. isa Puerto Rico päritolu.
Mehe lapsepõlv oli keeruline. Kui Daniel oli 13-aastane, tapeti tema isa – kaotus mõjus poisile väga rusuvalt. Tekashil tekkisid probleemid koolis, kust ta 8. klassis välja visati, ning haridustee jätkamise asemel tegi Daniel erinevaid kergemaid töid, et perekonda rahaliselt toetada. Hiljem hakkas ta narkootikume müüma ning seostama end kohaliku jõuguga Nine Trey Gangsters. Sealt said alguse tema esimesed probleemid seadusega.

2014 – 2017. aasta algus

6ix9ine hakkas laule internetti üles panema juba 2014. aastal. Ta paistis silma omapärase välimusega – vikerkaarevärvides juuksed ja hambad ning suur “69” tätoveering näo peal tegid ta internetis üsna populaarseks. 2017. aasta aprillis tuli välja Trippie Reddi laul “Poles1469”, kus tegi kaasa Tekashi69, ning räppari populaarsus kasvas.

2017 – tänapäev

6ix9ine r3dr0se
kasvas tunduvalt 2017. aasta suvel, kui rida tema Instagrami postitusi sai väga palju tähelepanu. Sama aasta 10. novembril tuli välja mehe esimene singel “Gummo”, mis sai 5. mail 2018 plaatinaplaadi. “Gummole” järgnesid “Kooda” ja “Keke”, mis jõudsid samuti Billboardi 100 loo hulka.

Hernandeze esimene mixtape “Day69” tuli välja 23. veebruaril 2018. Album debüteeris 4. kohal Billboardi 200 albumite kategoorias ning seda osteti 55 000 eksemplari. Kaks laulu albumilt, “Billy” ja “Rondo”, debüteerisid Billboard 100-s vastavalt 50. ja 73. kohal. 
Vahemikus aprillist augustini tulid 9ix9inel välja laulud “Gotti”, “Tati” ja “Fefe”. Kõik need olid samuti Billboard 100-s ning eriti edukas oli “Fefe”, kus lõid kaasa Nicki Minaj ja Murda Beatz. “Fefe” on saanud kaks plaatinaplaati. Tekashi järgmised singlid “Bebe” ja “Stoopid” jõudsid Billboardi 100 parema hulka.

Perekond

Hernandezel on tütar Saraiyah. Tüdruku 2. isa on Sara Molina.

Probleemid seadusega

Esimesed probleemid seadusega tekkisid 6ix9inel juba noorukieas, kui ta hakkas narkootikume müüma. 2015. aastal süüdistati Tekashit selles, et ta oli seksuaalvahekorras alaealisega. 
2018. aasta novembris võeti Tekashi vahi alla. Teda süüdistati tulirelvade illegaalses omamises, relvastatud varguses ning ta võis olla seotud mõrvaga. Kaasuse uurimine kestab tänapäevani.
SMART Technologies

Ajalugu

1986. aastal töötas tulevase ettevõtte kaasasutaja David Martin välja ideetoote, mis hõlmas interaktiivset tahvlit SMART Board. Samal ajal pakuti David Martinile ja Nancy Knowltonile võimalust osta LCD arendus- ja tootmisliin firmalt Fortune 500. Martini pidas LCD-tehnoloogiat perspektiivseks ja asus seda SMART Boardi süsteemi integreerima.
Ettevõte asutamiseni jõuti 1987. aastal. Firma alustas tegevust Ameerika Ühendriikide projektoritootja InFocuse toodete maaletoomisega Kanadas. Projektorimüügist teenitud kasum suunati SMART Boardi uurimistöösse ja arendamisse.
SMART tutvustas esimest interaktiivset tahvlit 1991. aastal. See võimaldas arvuti rakendusprogrammide puutejuhtimist ja märkmete tegemist põhilistes Microsoft Windowsi rakendusprogrammides. Ameerika Ühendriikide Patendi- ja Kaubamärgiamet väljastas SMART Boardi kohta kolm patenti. Endiselt olid menetlemisel teised selle idee patenditaotlused üle kogu maailma.
Kuna 1990ndate alguses teadsid ja huvitusid väga vähesed interaktiivsetest tahvlitest, jäi SMART Boardi müügiedu tagasihoidlikuks. Ettevõte tegutses aktiivselt oma toote tutvustamisel ning keskendus peamiselt õpetajatele, äriinimestele ja valitsustegelastele, keda peeti põhilisteks sihtrühmadeks. Siiski viis toote vähene müügiedu firma majanduslikult ebakindlasse olukorda.
1992. aastal sõlmis SMART Technologies strateegilise koostöölepingu USA arvutihiiglase Intel Corporationiga. Koostöö tulemusena loodi ühine tootearendus ja turustamine ning Intel sai kapitaliosaluse. Kapitaliinvesteering, mille tingis varane koostöö Inteliga, aitas kiirendada nii riist- kui ka tarkvara arendustegevust. Kuigi esialgne projekt, mis tingis investeerimise vajaduse, on lõpetatud, on Intel säilitanud oma osaluse SMART Technologies ULC.-s.
Alates 1996. aastast on SMART Technologies suurendanud oma kogutulu iga järgneva aastaga vähemalt 50% ja teeninud kasumit. Ühtlaselt tugev kasvutempot on võimaldanud kasvamist toetudes enamuses ainult teenitud kasumile.
Ettevõtte seob oma tuleviku täielikult ruumitoodetega (roomware) ning selle tehnoloogia arengusuundadest sõltub seega täielikult firma edasine käekäik.
Marbella

Ajalugu

Väljakaevamistel on Malaga alal leitud inimtegevuse jälgi juba paleoliitikumist ja neoliitikumist, samuti foiniiklaste ja kartaagolaste ajast. Rooma ajal oli linna nimeks Salduba. Sajandeid kuulus linn muhameedlastele, kes ehitasid sinna müüridega ümbritsetud kindluse. Sellest ajast pärineb ka linna nimi (Marbil-la). Kristlased vallutasid Marbella reconquista käigus 1485.
Ambla vald (1939)

Ambla vald oli vald Järvamaal aastail 1939–1950.
Vald moodustati senise Ambla valla maa-alast, välja arvatud Kuru, Kitseküla ja Rägavere külade ning Jootma asunduse maa-alad; senise Nõmküla valla Kaarevere, Tammiku, Jõgisoo, Roosna ja Koigi külade ning Roosna, Suuga ja Karkuse asunduste maa-aladest.
Esimene vallavanem oli Anton Perendi. 21. detsembril 1939 valiti vallavanemaks endine Nõmküla vallavanem Karl Õunapuu. Vald kuulus Riigivolikogu 19. valimisringkonda, kust valiti August Miljan.
1945 augustis moodustati Ambla vallas Ambla külanõukogu keskusega Ambla alevis, Jäneda külanõukogu keskusega Pirsu külas ja Roosna külanõukogu keskusega Roosna külas. 1950. aastal Ambla vald likvideeriti ja selle alad arvati Tapa rajooni koosseisu.
Panteleimon

Püha Panteleimon (kreeka Παντελεήμων; tuntud ka nimede Pantaleon ja Pantoleon all; umbes 275 – 303 või 305) oli Ees-Aasias tegutsenud kristlasest arst ja tervendaja, kes hukati oma religioossete veendumuste pärast.
Legendi järgi olevat Panteleimon sündinud antiikmütoloogiasse uskuva isa ja kristlasest ema lapsena. Ta olevat õppinud arstiks ja ravinud inimesi tasuta. Seepeale olevat teised arstid, kelle sissetulekut ta vähendas, tema peale keiser Maximianusele kaevanud, et too olevat kristlane. Maximianus olevat lasknud Panteleimoni enda ette tuua ja palunud tal kaebus ümber lükata, aga Panteleimon olevat end kristlaseks tunnistanud. Seepeale olevat Maximianus lasknud teda piinata ja pärast mõõgaga pea maha raiuda.
Panteleimoni austatakse pühakuna õigeusu, katoliku ja anglikaani kirikus, samuti mitmetes vanades idakirikutes. Nii õigeusu kui katoliku kirikus on tema mälestuspäev 27. juulil. Õigeusu kirikus kannab ta tiitlit püha suurmärter ja tervendaja Panteleimon.
Õigeusu ikonograafias kujutatakse Panteleimoni habemetu noormehena, tavaliselt tervendajaile omases riietuses – sinises särgis ja punases või punakaspruunis rüüs. Paremas käes hoiab ta tavaliselt märtriristi, vasakus käes karbikest arstimitega.
Eestis on Panteleimonile pühendatud 2003. aastal rajatud Paldiski Suurmärter Panteleimoni kirik, mida kasutab Moskva Patriarhaadi Eesti Õigeusu Kiriku kogudus.
Lineaarne diferentsiaalvõrrand

Omadused

Lineaarsete diferentsiaalvõrrandite oluliseks omaduseks on, et nende lahendid moodustavad mõne sobiva funktsioonide ruumi afiinse alamruumi.
Homogeensete lineaarsete võrrandite lahendid moodustavad vektorruumi, st lahendite liitmisel ja nende arvuga korrutamisel saadav funktsioon on samuti lahend. Tõepoolest, olgu y_1 ja y_2 homogeense võrrandi Ly=0 lahendid. Vastavalt lineaarsuse tingimusele kehtib L(\alpha y_1 + \beta y_2) = \alpha Lx+ \beta Ly  = 0, st ka y = \alpha y_1 + \beta y_2 lahendab võrrandi Ly=0.
Kui y on mittehomogeense võrrandi Ly=g ja y_1 on vastava homogeense võrrandi Ly=0 mõni vabalt valitud lahend, siis y + y_1 on samuti mittehomogeense võrrandi lahend, st L(y+y_1)=Ly+Ly_1=g+0=g.
Ropka vald (Tartu-Maarja kihelkond)

Ropka (saksa keeles Ropkoy) oli vald Tartumaal Tartu-Maarja kihelkonnas. Valla pindala oli 63 km² ja elanikke oli 1534 (1934. aasta seisuga). Vald eksisteeris 1866–1939.
Vallas oli 289 talundit ja elamut ning need kasutasid 5104 ha maad (1929. aasta seisuga).
1892 liideti Ropka vallaga Karlova vald.
Toolamaa mõis

Toolamaa mõis, ka Ruusa mõis (saksa keeles Tolama) oli rüütlimõis Räpina kihelkonnas Võrumaal. Nüüdisajal jääb mõis Põlva maakonda Räpina valda.
Toolamaa mõis oli enne 1833. aastat Räpina mõisa karjamõis. 
Mõisa viimane omanik enne 1919. aasta mõisate võõrandamist oli Gustav Hammer.
Hülgerahu (Kõverlaid)

Hülgerahu on 0,2 hektari suurune rahu Väinameres Kõverlaiust 300 meetrit kagus. Saar kuulub Hiiumaa laidude maastikukaitseala Laidelahe sihtkaitsevööndisse. Rahu rannajoone pikkus on 265 meetrit.

Nimi

Hülgerahu on oma nime saanud ilmselt selle järgi, et see on viigerhüljeste lesilaks.

Loodus

Rahu on kivise pinnamoega. Rahu peal ja läheduses asetseb palju rändrahne ja väiksemaid kive. Taimi on vähe ja nad on madalad, kasvab pilliroog.
2004. aasta aprillis kuhjusid saare peale kõrged rüsijäävallid.
Alo Kurvits

Alo Kurvits (sündinud 16. juulil 1980 Alatskivil) on eesti näitleja.
Alo Kurvits lõpetas 1999. aastal Juhan Liivi nimelise Alatskivi Keskkooli ja 2005. aastal Viljandi Kultuuriakadeemia Lavakunstiosakonna näitleja erialal.
Alates 2005. aastast on ta vabakutseline näitleja.
Lümanda Issanda Muutmise kirik

Lümanda Issanda Muutmise kirik on EAÕK haldusalasse kuuluv õigeusu kirik Saaremaal Lümanda külas.

Ajaloost

Saaremaal Kihelkonna luterlikus kihelkonnas siirdus 1848. aasta kevadeks õigeusku 304 inimest. Teiste Saaremaal õigeusku siirdunutega võrreldes oli see arv väikseim. Lümanda (algul Kihelkonna) õigeusu kogudus asutati 1847. aastal, hiljem eraldusid Tiirimetsa-Anseküla (1847), Mustjala (1848), Torgu (1849) ja Mõnnuste-Kärla (1851).

Arhitektuurist

Lümanda õigeusu kirik on paekiviseintega kella- ja haritorniga pikliku kujuga hoone. Kiriku kaks torni tähistavad õigeusu traditsioonis Kristuse kahte loomust - jumalikku ja inimlikku. Pühakoda valmis 1867. aastal ja selle pühitses Riia ja Miitavi ülempiiskop Veniamin (Karelin) Issanda Muutmise auks sama aasta 6. augustil. Tänapäeval kasutab pühakoda Eesti Apostliku Õigeusu Kiriku Lümanda Issanda Muutmise kogudus.
Räkälä

Räkälä (soome keeles Räkälä) oli küla Viru-Ingeris Vaivara kihelkonnas; tänapäevase haldusjaotuse järgi Leningradi oblastis Kingissepa rajoonis. Küla lakkas eksisteerimast 1940.
Külas oli kolm talu.
Külas elas tuntud isuri rahvalaulik Jevdokija Räkälä (vene Евдокия Рякяля, 1867-1932).
Alfréd Hajós

Uuendused ujumisstiilis

Nii nagu Thomas Burke ei leiutanud madalstarti, ei leiutanud ka Alfréd Hajós uudset riietust ega ujumisstiili: ta lihtsalt näitas olümpial nende eeliseid vanade ees.
Enamik sportlasi ujus tollal külili: keha oli kogu aeg ühel küljel, selle külje poolne käsi tõmmati madala kaarega keha vastu läbi vee, teine käsi liikus üle vee ette ja vee alt taha. Jalad tegid käärlöögi.
Hajós ujus mõlemat kätt vaheldumisi veest välja tõstes, mida hakati selle ujumisviisi leiutaja James Trudgeni järgi nimetama trudgen. Sellest arenes välja krool.

Uuendused riietuses

Nii mehed kui naised kandsid tollal tugevast materjalist kostüümi, mis jättis vabaks vaid pea ja käsivarred ning ulatus põlvedeni. Inglise Amatööride Ujumisseltsi reeglite järgi tohtis see lõppeda 3 tolli (7,6 cm) ülalpool põlvi. See oli tihti villane ja imes end vett täis. Kostüümi peale tuli tõmmata veel ujumispüksid spordiklubi embleemiga, kusjuures reeglid olid ka lubatud värvide kohta. Ujumismütsil pidi olema korgist nööp, et peast äratulekul jääks müts vee peale ujuma.
Alfréd Hajós kandis õhukesest riidest kostüümi, mis ei imanud vett, kuid milles jahedas vees külmetas rohkem. Sarnast trikood kandis ka ameeriklane Gardner Williams, kes ei olnud aga nii külma veega (13 °C) harjunud ega tulnud ühelgi alal esikolmikusse. Kas Williams mõne ala üldse lõpetaski, selles suhtes on arvamused vastukäivad.

Pärast olümpiamänge

Pärast olümpiamänge tuli Hajós 1896. aastal taas Euroopa meistriks 100 m vabaujumises, läks siis üle kergejõustikku, tulles Ungari meistriks 1898 100 m jooksus, 400 m tõkkejooksus ja kettaheites, ning siis jalgpalli, oli 1901–1903 Ungari rahvuskoondise ründaja. Oma sportlaskarjäärist kirjutas ta raamatu "Nii sai minust olümpiavõitja". Tema vend Henrik Hajós võitis 1906. aasta vaheolümpial Ateenas 4x250 m vabaujumise.
Hajós õppis Budapesti Tehnikaülikoolis arhitektiks. Ta osales 1924, 1928 ja 1932 olümpiamängude kunstikonkursil ja saavutas 1924 Pariisis koos Dezsö Lauberiga staadioni kavandi eest teise koha, kusjuures esimest ei antud välja: prantslased ei tahtnud anda esikohta mitteprantslastele. Hajósi tuntuim ehitis on Budapestis Margiti saarel asuv ujula, mis valmis 1930 ja kus peeti 1958 Euroopa meistrivõistlused ujumises.
Arjergard

Arjergard ehk järelvägi (prantsuse arrière-garde) on taanduvaid üksusi või väeosade kolonne ja voore julgestama (katma) jäetud väeosad või väeosade grupid (katteüksused), kes taanduvad teatud kaugusel peajõudude taga ja takistavad oma tegevusega vaenlasel peajõude jälitada või neid rünnata.
Pike'i maakond (Illinois)

Ajalugu

Maakond moodustati 1821. aastal.
Erik Ullenhag

Erik Jörgen Carl Ullenhag (sündinud 20. juulil 1972 Uppsalas) on Rootsi poliitik.
Ta lõpetas Uppsala Ülikooli juristina.
Ta on Liberaalse Rahvapartei liige. Ta on olnud Riksdagi liige aastatel 2002–2006 ja 2009–2010. Alates 5. oktoobrist 2010 3. oktoobrini 2014 oli ta Fredrik Reinfeldti valitsuses integratsiooniminister.

Isiklikku

Ka tema isa Jörgen Ullenhag on poliitik, kes on kuulunud Riksdagi Liberaalse Rahvapartei ridadesse.
Parika looduskaitseala

Parika looduskaitseala on looduskaitseala Võrtsjärve madalikul, Viljandi maakonnas Põhja-Sakala vallas.
Kaitseala pindala on 2193,1 ha, millest maismaaosa on 2087,6 ha ja veeosa 105,5 ha. Kaitseala eesmärk on kaitsealuste ja rändlinnuliikide ning loodusdirektiivi elupaigatüüpide kaitse.
Kaitseala tuumiku moodustab Parika raba koos Parika järvega, kaitseala põhjaosas asub väiksem Särgla raba ning loodeosas kunagisest metsakuivendusest mõjutatud soovikumetsad.
Koos Kuhjavere väike-konnakotka püsielupaigaga kuulub kaitseala Parika loodusala nime all Natura 2000 kaitstavate alade võrgustikku.

Ajalugu

Kaitseala moodustati 1981, kui kaitse alla võeti Parika raba ja sealsed kaitsealused taime- ja loomaliigid. Kaitseala praegused piirid on määratud 2005. aastal.
Riia Tehnikaülikool

Riia Tehnikaülikool (läti keeles Rīgas Tehniskā Universitāte) on Riias asuv avalik-õiguslik tehnikaülikool. 
Ülikool asutati 14. oktoobril 1862. See on vanim Baltimaade tehnikaülikool.
Chris Pruunsild

Elulugu

Chris Pruunsild on Mihkel, Kersti Zilmeri tütar ning Kristel Zilmeri ja Mihkel Zilmer juuniori õde.
Lõpetas 1987 Miina Härma nimelise Tartu 2. Keskkool, 1993 TÜ arstiteaduskonna pediaatria osakonna, 1995 pediaatria internatuuri. Oli 1995–2002 TÜ doktorant, 2002–2007 pediaatria resident, meditsiinidoktor (2007, TÜ), väitekiri "Juvenile idiopathic arthritis in children in Estonia". Aastast 2008 Tartu Ülikooli Kliinikumi lastekliiniku üldpediaatria osakonna arst-õppejõud. Saanud uurimistoetusi.

Teadustöö

Uurinud juveniilset idiopaatilist artriiti, selle geneetikat ja epidemioloogiat Eestis, ka valu koolilastel. Osalenud Rahvusvahelise Lastereumatoloogiliste Uuringute Organisatsiooni töös, Rahvusvahelise Koordineerimiskeskuse direktor. Eesti Reumatoloogide Seltsi juhatuse liige (aastast 2000), Eesti Lastearstide Seltsi Tartu osakonna juhatuse liige (2004–07), Eesti Lastearstide Seltsi juhatuse liige, sekretär (alates 2007), Euroopa Lastereumatoloogia Ühenduse õppe- ja koolituskomitee liige. Üle 12 teadustrükise.
Woldemar Hau

Woldemar Hau (16. veebruar 1816 Tallinn – 23. märts 1895 Peterburi) oli maalikunstnik.
Woldemar Hau oli Johannes Hau poeg ja Eduard Hau poolvend.
Andrus Rootsmäe

Andrus Rootsmäe (esinejanimega inBoil; sündinud 6. veebruaril 1958) on eesti luuletaja ja muusik, kes on tuntud eeskätt ansambli inBoiler laulja, laulukirjutaja ja eestvedajana. 
Ta lõpetas 1976. aastal Tartu 1. Keskkooli. Ta õppis aastatel 1976–1978 Tallinna Riiklikus Konservatooriumis näitleja erialal, aastatel 1981–1983 Tartu Riiklikus Ülikoolis eesti filoloogiat ning aastatel 1985–1990 Ülo Vilimaa ja Jaan Toominga juhendamisel Vanemuise draamastuudios näitleja-lavastaja erialal. 
Ta on töötanud muu hulgas ka Vanemuises, Eesti Kaitseväes ning Tartu Ülikoolis.
Ta tegutses 1977-1990 aktiivselt Eesti Üliõpilaste Ehitusmalevas (EÜE).
Alates 1990. aastast on ta Kaitseliidu Tartu maleva tegevliige. Tal on kapteni auaste.
Ta tegeleb ajaloolise mõõgavõitluse ja noavõitlusega ning aastast 2000 taaskehastamisega muinaseesti klubis Tarbatu.

Looming

Ta on muusikuna ja tekstikirjutajana tegev olnud ansamblites inBoiler, Jäääär, Jääboiler ja Külm Mai. Ta on muuhulgas ka tuntud laulude "Patune mõte", "Kaks tüdrukut", "Laul ennekuulmatust lahkusest", "Soo" jpt sõnade autor.
Vene laenud eesti keeles

Vene laenud on eesti keelde vene keelest alates 15. sajandist tulnud laentüved. Varasemad samasuunalised laenud liigitatakse vanavene laenudeks.
Neid laene on eesti keeles Huno Rätsepa järgi 315–362, 2012. aasta Eesti etümoloogiasõnaraamatu andmetel 228–271. Algul vahendasid vene laensõnu piirialade elanikud ning vene kaupmehed ja käsitöölised, hiljem Eesti ala liitmisega Vene tsaaririiki tugevnes vene keele mõju ametlikul tasemel, kasvades eriti venestusperioodil alates 1880. aastatest. Nõukogude ajal laenasid eestlased palju vene sõnu kõnekeelde, kuid kirjakeelde jõudis neist eesti leksikograafide vastuseisu tõttu suhteliselt vähe.
Laene on usundi, vaimuelu, ühiskonna, maaharimise, kodumajanduse, ehituse, tööriistade jm mõisterühmades. Näiteid: kapsas, kirka, kolhoos, kopikas, majakas, munder, porgand, präänik, rubla, tatar, tubli, vurle.
Georg Karlos Rathlef

Georg Karlos Rathlef (15. veebruar 1846, Tallinn – 15. juuli 1914, Tartu) oli Eesti ajaloolane ja pedagoog.

Elulugu

Georg Karlos Rathlef oli baltisakslane Karl Albert Rathlefi poeg.
Õppis 1856–64 Tartu kubermangugümnaasiumis ja 1864–69 TÜ ajaloo-keeleteaduskonnas, mille lõpetas kandidaadi astmega. 1869–72 õpetaja Birkenruh' kasvatusasutuses (Bērzaine gümnaasium). 1873–75 jätkas õpinguid Göttingeni ja Leipzigi ülikoolis. 1875–1914 ajaloo, geograafia ja saksa keele õpetaja ning inspektor Kollmanni-Zeddelmanni-Walteri klassikalises eraõppeasutuses Tartus. Andis tunde ka teistes saksa erakoolides. Uurinud Vana-Liivimaa ajalugu. Oli ka kirjanduslikult tegev.
Varstu vald (1939)

Varstu vald oli vald Võrumaal aastail 1939–1950.
Vald moodustati senise Vana-Roosa valla maa-alast, välja arvatud osa Savira küla piirkond; senise Saru valla Punsa asunduse, Palu metsavahikoha ning Haava, Rebase ja Palu talude piirkondadest; senise Krabi valla maa-alast, välja arvatud Kellamäe küla piirkond; senise Mõniste valla Ritsiku kõrtsi ning Ala-Partsi, Mäepartsi, Parmuvere (Parmupalu), Luhtu, Tundo, Pihkura, Sae ja Suure-Tamme talude piirkonnad.
Esimene vallavanem oli Eduard Kokk, kes valiti 17. aprillil 1939 Võru maavolikogu liikmeks.
Valla täitevkomitee esimees Jaan Pettai (30. november 1903 – august 1941) oli EK(b)P liige, küüditaja ja hävituspataljonlane, hukati.